stanford-oval/wikipedia huggingface dataset:
Wecksten

Wecksten on sukunimi. Se on muun muassa seuraavien suomalaisten henkilöiden sukunimi:
Elis Wecksten (1910–1971), painija
Emil Wecksten (1895–1985), painija
Tomas Wecksten (s. 1996), seiväshyppääjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Väärinajattelija

Väärinajattelija on Joensuussa vuonna 1998[lähde? ] perustettu anarkistinen aikakauslehti. Lehteä tehdään vapaaehtoisvoimin.
Väärinajattelija julkaisee tekstejä anarkistisista aiheista ja antiautoritaarisista näkemyksistä. Lehti kannustaa monenlaiseen ja -tyyliseen kirjoittamiseen ja ilmaisutapoihin teoreettisista tarkasteluista kaunokirjallisiin esitystapoihin, esseistä arvioihin, polemiikista pohdiskeluun. Lehdessä julkaistaan myös suomennoksia.
Aiheesta muualla

Väärinajattelijan verkkosivu (Arkistoitu – Internet Archive)
Wrecking

Wrecking voi viitata seuraaviin artikkeleihin
The Wrecking Crew Los Angelesissa Yhdysvalloissa toiminut studiomuusikoiden ryhmä
Wrecking Crew Vuonna 1985 julkaistu konsolipeli
Wrecking Ball (Miley Cyrusin kappale)
Wrecking Ball (Bruce Springsteenin albumi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wrecking”, voi hakea sivunnimihaulla, laajalla sivunnimihaulla tai tekstihaulla.
Sergio Corbucci

Sergio Corbucci (6. joulukuuta 1927 – 1. joulukuuta 1990) oli italialainen elokuvaohjaaja. Hänen elokuvansa tunnetaan väkivaltaisina ja älykkäinä toimintaelokuvina. Hän teki monia spagettiwesternejä. Corbucci oli kommunisti. Hänen ohjaajantyönsä oli surrealistista ja apokalyptista, mukana mustaa huumoria. Hänen pikkuveljensä oli myös elokuva-alalla työskennellyt Bruno Corbucci.
Filmografia

Minnesota Clay (1965)
Django (1966)
Ringo and his Golden Pistol (1966)
Navajo Joe (1966)
The Hellbenders (1967)
The Mercenary (A Professional Gun) (1968)
Suuri hiljaisuus (1969)
Petturit hirteen, companeros! (1970)
Di che segno sei? (1975)
The Con Artists (1976)
Il signor Robinson (1975)
Trinity: Gambling for High Stakes (1978)
Super Fuzz (1980)
A Friend Is a Treasure (1981)
Aiheesta muualla

Sergio Corbucci Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sergio Corbucci
Käännös suomeksi
William Isaksson

Karl William (K. W.) Isaksson (15. marraskuuta 1866 Finström – 31. maaliskuuta 1924 Helsinki) oli ahvenanmaalainen juristi, Ahvenanmaan maaherra 1918–1922, korkeimman oikeuden apujäsen 1923–1924. Hän oli sitä ennen kansanedustaja (rkp) 1914–1917 sekä Turun hovioikeuden virkamies vuoteen 1917.
Aiheesta muualla

.aspx William Isaksson Suomen kansanedustajat. Eduskunta.
Santeri Latvala

| Santeri Latvala> Henkilötiedot |
| --- | --- |
Koko nimi:  Santeri Latvala
Syntynyt: 25. helmikuuta 1991 (ikä 33)
Kansalaisuus:   Suomi
Koripalloilija
Pituus:  186 cm
Paino:  80 kg
Nyk. joukkue:   Ura-Basket ( Nilan Bisons)
Sarja:  Koripallon I-divisioona (Korisliiga)
Pelaajaura
Seurajoukkueet
2007–2010 2010– 2012–:   Kauhajoen Karhu  Nilan Bisons  Ura-Basket
Santeri Latvala (s. 25. helmikuuta 1991) on suomalainen koripalloilija, joka edustaa koripallon I-divisioonassa pelaavaa Kristika Turkua. Bisonsia/Loimaan Korikonkareita Latvala on edustanut myös kaudet 2010–2012. Tätä ennen hän pelasi kolme kautta Kauhajoen Karhussa. 186 cm pitkän Latvalan kasvattajaseura on Vimpelin Veto.
Pelaajaura

Latvala aloitti koripalloharrastuksensa kasvattajaseurassaan Vimpelin Vedossa. Vedosta Latvala siirtyi Lapuan Korikobriin, jossa hän pelasi muutamia vuosia juniorisarjoja. Kaudeksi 2007–2008 Kauhajoen Karhu kiinnitti 16-vuotiaan Latvalan Korisliigaan nousseeseen miesten edustusjoukkueeseen neljän vuoden sopimuksella.
Tulokaskaudellaan miesten pääsarjassa Latvala ei saanut vielä otteluissa paljoa vastuuta ja hänen pistekeskiarvonsa 22 ottelussa jäikin 0,6 pisteeseen. Hän teki pääsarjatason henkilökohtaiseksi piste-ennätyksekseen viisi pistettä 29. helmikuuta 2008 vierasottelussa Lappeenrannan NMKY:tä vastaan. Karhu hävisi Korisliigan runkosarjan ja putosi siten seuraavaksi kaudeksi takaisin I-divisioonaan. Kaudella 2008–2009 Latvalan vastuu I-divisioonassa pelanneessa joukkueessa kasvoi ja Karhun voittaessa runkosarjan hän teki pelaamissaan 17 runkosarjan ottelussa pisteitä 4,6 ottelua kohti ja saavutti levypalloja 1,5 ottelua kohti. Myös I-divisioonan pudotuspelit päättyivät Karhun voittoon ja siten joukkueen suoraan nousuun Korisliigaan. Latvalan vastuu pudotuspeleissä jäi kuitenkin pieneksi ja hän teki ainoastaan 0,3 pistettä ottelua kohti. Latvala pelasi kaudella 2008–2009 miesten I-divisioonan ohessa A-poikien SM-sarjaa Korikobrien joukkueessa 15,3 pisteen keskiarvolla.
Tilastot > Runkosarja

| Kausi | Joukkue | Liiga | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007–2008 | Karhu | Korisliiga | 22 | 44,4 % | 7,1 % | 75,0 % | 0,2 | 0,4 | 0,6 | 0,1 | 0,3 | 0,1 | 0,0 | 0,6 | 14 |
| 2008–2009 | Karhu | I-divisioona | 17 | 57,7 % | 37,0 % | 73,1 % | 0,5 | 1,1 | 1,5 | 0,4 | 1,4 | 0,4 | 0,0 | 4,6 | 79 |
| 2009–2010 | Karhu | Korisliiga | 22 | 58,8 % | 28,6 % | 50,0 % | 0,2 | 0,5 | 0,7 | 0,1 | 0,2 | 0,0 | 0,0 | 1,9 | 42 |
| 2 kautta | YHTEENSÄ | Korisliiga | 44 | 53,8 % | 20,0 % | 58,3 % | 0,2 | 0,5 | 0,6 | 0,1 | 0,2 | 0,1 | 0,0 | 1,3 | 56 |
| 1 kausi | YHTEENSÄ | I-divisioona | 17 | 57,7 % | 37,0 % | 73,1 % | 0,5 | 1,1 | 1,5 | 0,4 | 1,4 | 0,4 | 0,0 | 4,6 | 79 |
Tilastot > Pudotuspelit

| Kausi | Joukkue | Liiga | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Karhu | I-divisioona | 6 | 0,0 % | 0,0 % | 100 % | 0,0 | 0,0 | 0,0 | 0,3 | 0,5 | 0,0 | 0,0 | 0,3 | 2 |
| 1 kausi | YHTEENSÄ | I-divisioona | 6 | 0,0 % | 0,0 % | 100 % | 0,0 | 0,0 | 0,0 | 0,3 | 0,5 | 0,0 | 0,0 | 0,3 | 2 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Sean Thomas

| Sean Thomas |
| --- | --- |

Henkilötiedot
Syntynyt: 1963 Devon, Iso-Britannia
Aiheesta muualla
Löydä lisää kirjailijoitaKirjallisuuden teemasivulta
Sean Thomas (s. 1963, Devon, Iso-Britannia) on Lontoossa asuva toimittaja ja kirjailija, joka on julkaissut romaaneja ja matkakertomuksia. Hän käyttää myös pseudonyymejä kirjailijanimiä Tom Knox ja S. K. Tremayne.
Hänen tunnetuin kirjansa on psykologinen jännityskirja Jääkaksoset (2015). Se sai Nielsenin hopeapalkinnon vuonna 2019 myytyään yli 250 000 kappaletta Isossa-Britannissa. Otava on suomentanut kaikki neljä S. K. Tremayne nimellä julkaistua kirjaa (vuoteen 2020 lukien). Hänen omalla nimellään kirjoittama teoksensa Kissing England sai vuonna 2006 The Literary Review Magazinen "Bad Sex" -palkinnon.
Sean Thomasin isä on kirjailija D. M. Thomas.
Julkaistu kirjallisuus > Tom Knox

Pahan koodi (engl. The Genesis Secret) (2009)  ISBN 978-0-670-02088-1
The Marks of Cain (2010)  ISBN 978-0-670-02191-8
Bible of the Dead (2011, UK) / The Lost Goddess (2012, US)  ISBN 978-0-670-02318-9
The Babylon Rite (2012, UK; 2013, US)  ISBN 978-0-00-734402-4
The Deceit (2013)  ISBN 978-0-007-45919-3
Julkaistu kirjallisuus > Sean Thomas

Absent Fathers (1996)  ISBN 978-0-233-99003-3
Kissing England (2000)  ISBN 978-0-00-226140-1
The Cheek Perforation Dance (2002)  ISBN 978-0-00-651445-9
Millions of Women are Waiting to Meet You (2006)  ISBN 978-0-7475-8556-5
Julkaistu kirjallisuus > S. K. Tremayne

Jääkaksoset (engl. The Ice Twins) (2015)  ISBN 9780007563036
Tulilapsi (engl. The Fire Child) (2016)  ISBN 9780008105839
Ennen kuolemaani (engl. Just Before I Died) (2018)  ISBN 9780008105884
Äänet (engl. The Assistant) (2019)  ISBN 9780008309510
Vuoroveden vanki (engl. The Drowning Hour) (2022)  ISBN 9789511441083
Aiheesta muualla

Click of the wrist: Nicholas Lezard ventures inside the mind of a man on the pull in Sean Thomas' Millions of Women Are Waiting to Meet You  Guardian - 5. toukokuuta 2007 (Review Section) (englanniksi)
Wrecking Ball

Wikisanakirjassa on tähän liittyvä sananselitys: .
Wrecking Ball voi tarkoittaa ainakin seuraavia:
Wrecking Ball, Emmylou Harrisin albumi vuodelta 1995
Wrecking Ball, Bruce Springsteenin albumi vuodelta 2012
”Wrecking Ball”, Neil Youngin kappale vuoden 1989 albumilta Freedom
”Wrecking Ball”, Miley Cyrusin kappale vuoden 2013 albumilta Bangerz.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wrecking Ball”, voi hakea sivunnimihaulla, laajalla sivunnimihaulla tai tekstihaulla.
Wilfred Kirochi

| Wilfred Kirochi> Henkilötiedot |
| --- | --- |
Koko nimi:  Wilfred Oanda Kirochi
Syntynyt: 12. joulukuuta 1969 (ikä 54) Kenia
Yleisurheilija
Laji:  keskipitkän matkan juoksu
Ennätykset:  1 500 metrin juoksu: 3:32,49 (1992) mailin juoksu: 3:49,77 (1991)
| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Hopeaa | Tokio 1991 | 1 500 metrin juoksu |  |
Wilfred Oanda Kirochi (s. 12. joulukuuta 1969) on aktiiviuransa päättänyt kenialainen keskimatkojen juoksija. Hän saavutti vuoden 1991 MM-kisoista hopeaa 1 500 metrin juoksusta. Ennätyksikseen Kirochi juoksi 1 500 metrillä ajan 3:32,49 vuonna 1992 ja maililla ajan 3:49,77 vuonna 1991.
William Brewster

William Brewster
William Brewster (5. heinäkuuta 1851 – 11. heinäkuuta 1919) oli yhdysvaltalainen lintutieteilijä.
Brewster toimi Harvardin yliopiston vertailevan eläintieteen museon vapaaehtoisena konservaattorina (linnut) vuosina 1886–1900. Hän oli American Ornithologists' Unionin perustajia Elliott Couesin ja Joel Asaph Allenin kanssa 1883.
Brewster kuvaili ja nimesi muun muassa nokisorsan (Anas rubripes).
Teoksia

Birds of the Cape Regions of Lower California (1902)
Birds of the Cambridge Region of Massachusetts (1906).
Aiheesta muualla

Wikimedia Commonsissa on kuvia tai muita tiedostoja aiheesta .
AOU
The Auk (Arkistoitu – Internet Archive)
Wilfredo Martínez

Wilfredo Martínez vuonna 2013.
Wilfredo Martínez (s. 9. tammikuuta 1985) on kuubalainen pituushyppääjä.
Martínez oli kahdeksas Valencian sisäratojen MM-kilpailuissa 2008 tuloksella 772 cm. Vuoden 2010 Dohan sisäratojen MM-kilpailuiden karsinnassa hän jäi ilman tulosta. Vuoden 2007 Pan-Amerikan kisoissa hän sijoittui toiseksi ja voitti kultaa vuoden 2008 Keski-Amerikan ja Karibian alueen mestaruuskilpailuissa.
Pekingin olympialaisissa Martínez sijoittui alun perin viidenneksi tuloksella 819 cm, mutta hänen suorituksensa hylättiin vuonna 2016 kun hän jäi kiinni dopingin käytöstä Pekingissä antamansa dopingnäytteen uusintatutkimuksissa. Hän sai vuoden kilpailukiellon ajalle 18.5.2016–17.5.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.
Martínezin ennätys on 831 cm, jonka hän hyppäsi Calissa 6. heinäkuuta 2008. Sisäradoilla hän on hypännyt 818 cm Madridissa 20. helmikuuta 2010.
Sarah Kaufman

| Sarah Kaufman |
| --- | --- |
 Kaufman 2010.
Henkilötiedot
Syntynyt: 20. syyskuuta 1985 (ikä 39) Victoria, Brittiläinen Kolumbia
Kansalaisuus:   Kanada
Vapaaottelija
Aktiivisena:  2006–
Pituus:  165 cm
Paino:  61 kg
Painoluokka:  kääpiösarja
Kätisyys:  oikea
Taistelutyyli:  potkunyrkkeily, brasilialainen jujutsu
Seura:  Zugec Ultimate Martial Arts  Jackson Wink MMA
Tilastot
Ottelut:  25
Voitot:  20
– tyrmäyksellä:  10
– luovutuksella:  1
– päätöksellä:  9
Tappiot:  4
– luovutuksella:  3
– päätöksellä:  1
Ei tuomiota/mitätöity:  1
Sarah Kaufman (s. 20. syyskuuta 1985 Victoria, Brittiläinen Kolumbia) on kanadalainen vapaaottelija. Hän on ollut toukokuusta 2018 lähtien Invictan kääpiösarjan mestari. Kaufman oli myös Strikeforcen ensimmäinen naisten kääpiösarjan mestari.
Alkuvuodet

Kaufman harrasti tanssia kaksivuotiaasta asti. Hän harjoitteli tanssikoulussa muun muassa balettia, jazzia ja hip hopia. Hän valmistui sittemmin Claremontin ammattiopistosta, jonka jälkeen hän opiskeli kaksi vuotta Victorian yliopistossa tavoitteena valmistua sydänkirurgiksi. 17-vuotiaana Kaufman alkoi harjoittelemaan aerobista potkunyrkkeilyä, kun hänen tanssikoulun rakennuksen tilojen alakertaan avattiin Adam Zugecin vapaaottelusali.
Vapaaottelu

Kaufman aloitti vapaaottelun 2006, jolloin hän otteli ensimmäisen kerran 3. kesäkuuta North American Challenge -organisaatiossa. Hän kohtasi Liz Posenerin, jonka Kaufman voitti tyrmäyksellä kolmannen erän alussa. Hän otteli seuraavat kaksi ottelua King of the Cage -organisaatiossa. Ensin lokakuussa Sarah Drahtia vastaan, jonka hän voitti teknisellä tyrmäyksellä 17 sekunnissa. Seuraava ottelun Kaufman kävi marraskuussa Misty Sheareria vastaan, jonka hän voitti myös teknisellä tyrmäyksellä lääkärin keskeyttämänä toisen erän päätyttyä.
2007 Kaufman kohtasi huhtikuussa ensimmäistä vapaaotteluaan käyvän Alexis Davisin, jonka hän voitti teknisellä tyrmäyksellä kolmannessa erässä. Kesäkuussa Kaufman kohtasi Valérie Létourneaun, joka oli myös käymässä toista vapaaotteluaan. Kaufman voitti kamppailun edellisen tapaan teknisellä tyrmäyksellä. Voittojen myötä hän siirtyi ottelemaan Hardcore Championship Fighting -organisaatioon, jossa Kaufmanille tarjoutui mestaruusottelu Ginele Marquezia vastaan. Kamppailu käytiin 19. lokakuuta 2007, jossa Kaufman saavutti mestaruuden voitettuaan kamppailun teknisellä tyrmäyksellä toisessa erässä. Hän puolusti mestaruuttaan heti seuraavassa ottelussaan 29. maaliskuuta 2008. Kaufman voitti Molly Helselin teknisellä tyrmäyksellä toisessa erässä.
Vapaaottelu > Strikeforce

Kaufman teki moniotteluisen sopimuksen Strikeforcen kanssa ja kohtasi ensimmäisessä ottelussaan Miesha Taten. Toukokuussa 2009 käyty kamppailu päättyi Kaufmanin voittoon tuomariäänin. Se oli samalla ensimmäinen kerta, kun hänen ottelu kesti loppuun saakka. Kaufman oli sitä ennen voittanut kaikki kahdeksan otteluaan tyrmäyksellä. Kesäkuussa Kaufman jatkoi voittoputkeaan Shayna Baszleria vastaan, jonka hän voitti myös tuomariäänin.
Vapaaottelu > Strikeforce > Kääpiösarjan mestaruus

Kaufman pääsi ottelemaan Strikeforcen naisten ensimmäisestä kääpiösarjan mestaruudesta 26. helmikuuta 2010. Hän kohtasi yhtä kokeneen, mutta ensimmäistä Strikeforce ottelua käyneen Takayo Hashin Strikeforce Challengers: Kaufman vs. Hashi -tapahtumassa. Kaufman saavutti mestaruuden voitettuaan Hashin tuomariäänin.
Kaufman puolusti ensimmäisen kerran mestaruuttaan 23. heinäkuuta 2010 Roxanne Modafferia vastaan. Ottelu käytiin Strikeforce Challengers: del Rosario vs. Mahe -tapahtumassa, jossa Kaufman onnistui puolustamaan mestaruuttaan tyrmäyksellä kolmannen erän lopussa. Modafferia piti guard asennossa Kaufmanista kiinni, joka nosti vastustajansa ilmaan paiskaten hänet mattoon, jonka seurauksena Modafferia löi päänsä mattoon ja menetti tajunsa.
Vapaaottelu > Strikeforce > Mestaruuden menettäminen ja toinen yritys

Kaufman puolusti mestaruuttaan toisen kerran Marloes Coenenia vastaan 9. lokakuuta 2010. Ottelu käytiin Strikeforce: Diaz vs. Noons II -tapahtumassa, jossa Kaufman menetti mestaruutensa hävittyään kamppailun käsilukolla kolmannen erän alussa.
Menetettyään mestaruutensa Kaufman kohtasi Strikeforcessa seuraavaksi Liz Carmouchen heinäkuussa 2011. Hän voitti ottelun tuomariäänin. Maaliskuussa 2012 Kaufman kohtasi urallaan toisen kerran Alexis Davisin, jonka hän voitti toistamiseen, mutta tällä kertaa tuomariäänin. 18. elokuuta 2012 Kaufman sai tilaisuuden otella uudelleen kääpiösarjan mestaruudesta hallitsevaa mestaria Ronda Rouseyta vastaan. Strikeforce: Rousey vs. Kaufman -tapahtumassa käyty kamppailu päättyi Kaufmanin tappioon käsilukolla 54 sekunnissa.
Vapaaottelu > UFC

Kaufman allekirjoitti moniotteluisen sopimuksen UFC:n kanssa 25. helmikuuta 2013 ja oli määrä ottella ensimmäisen kerran Sarah McMannia vastaan elokuussa 2013, mutta ottelu peruttiin McMannin henkilökohtaisten ongelmien vuoksi. Sittemmin Kaufman otteli ensimmäisen ottelunsa 19. lokakuuta 2013 Jessica Eyeta vastaan UFC 166 -tapahtumassa. Kaufman hävisi kamppailun hajaäänin, mutta myöhemmin helmikuussa 2014 tulos mitätöitiin Eyen annettua positiivisen doping-näytteen marijuanasta.
2014 Kaufman kohtasi Leslie Smithin, jonka hän oli aiemmin voittanut Invictassa 2013. Tällä kertaa kaksikko kohtasi huhtikuussa, Kanadassa, jossa Kaufman voitti kamppailun tuomariäänin (30–27, 30–27, 30–27).
2015 Kaufman kohtasi urallaan kolmannen kerran Alexis Davisin, joista kaksi edellistä päättyi Kaufmanin voittoon. Kamppailu käytiin huhtikuussa UFC 186 -tapahtumassa, Kanadassa, jossa tällä kertaa Kaufman kärsi tappion käsilukolla toisessa erässä. Joulukuussa Kaufman kohtasi moninkertaisen thainyrkkeilyn mestarin Valentina Ševtšenkon UFC on Fox: dos Anjos vs. Cerrone 2 -tapahtumassa. Kaufman hävisi kolmieräisen kamppailun hajaäänin (29-28, 28-29, 28-29).
Kaufmanin sopimus päättyi Ševtšenko ottelun jälkeen, mutta UFC ei päättänyt jatkaa hänen sopimustaan.
Vapaaottelu > Invicta

6. joulukuuta 2017 Kaufmanin julkistettiin tehneensä sopimuksen Invictan kanssa ja olisi määrä palata ottelemaan tammikuussa 2018. Hän kohtasi ensimmäisessä ottelussaan entisen Cage Warriors kääpiösarjan mestarin Pannie Kianzadin, jonka Kaufman voitti tuomariäänin (30-27, 30-27, 30-27).
Vapaaottelu > Invicta > Kääpiösarjan mestaruus

4. toukokuuta 2018 Kaufman pääsi ottelemaan vapaana olleesta kääpiösarjan mestaruudesta Katharina Lehneria vastaan, joka oli ennen ottelua voittanut kaikki seitsemän vapaaotteluaan. Ottelu käytiin Invicta FC 29: Kaufman vs. Lehner -tapahtumassa, jossa Kaufman saavutti mestaruuden takakuristuksella kolmannen erän lopussa. Se oli samalla hänen uran ensimmäinen voitto luovutuksella. Kaksikon välinen ottelu palkittiin myös illan kamppailu bonuksella.
Saavutukset

Kääpiösarjan mestaruus (kerran)
Illan kamppailu (kahdesti)
Kääpiösarjan mestaruus (kerran, puolusti kerran)
Kääpiösarjan mestaruus (kerran, puolusti kerran)
Wilfredo D. Manlapaz

Wilfredo D. Manlapaz (s. 7. huhtikuuta 1941) on filippiiniläinen roomalaiskatolinen piispa. Hänet vihittiin papiksi Caceresin (Nueva Caceres) arkkihiippakuntaan 6. joulukuuta 1964 ja nimitettiin Maasinin hiippakunnan vihkipiispaksi sekä Tanudaian titulaaripiispaksi 22. joulukuuta 1980. Piispaksi vihkiminen seurasi 7. helmikuuta 1981. Pääkonsekraattorina toimi Bruno Torpigliani, jota avustivat Teopisto Valderrama Alberto ja Vicente Ataviado y Tumalad.
Manlapaz sai 31. tammikuuta 1986 nimityksen Tagumin piispaksi.
Wilfred Proudfoot

George Wilfred Proudfoot (19. joulukuuta 1921 – 19. heinäkuuta 2013) oli brittiläinen konservatiivipuolueen poliitikko ja liikemies.
Proudfoot oli epäonnistuneesti ehdolla parlamenttiin jo vaaleissa 1951 ja 1955. Vasta kolmas yritys onnistui, ja hän istui parlamentin jäsenenä alun alkaen vuosina 1959–1964 Clevelandin vaalipiiristä.
Proudfoot oli parlamentissa jälleen vuosina 1970–1974, tällä kertaa Brighouse and Spenboroughin vaalipiiristä, jossa häntä edelsi ja seurasi Colin Jackson.
Ylimääräinen mitättömyyskantelu

Ylimääräinen mitättömyyskantelu eli nulliteettivalitus oli Ruotsin vuoden 1734 lakiin sisältynyt ylimääräinen muutoksenhakukeino.
Sen sai tehdä, jos oikeudenkäynnissä tuomittiin poissaoleva henkilö, jota ei ollut haastettu käräjille. Sitä voi käyttää myös kolmas henkilö, joka kärsi haittaa oikeuden kahden muun henkilön riita-asiassa antaman ratkaisun perusteella, tai henkilö, jota ei ollut kuulusteltu jutussa. Ylimääräisen mitättömyyskantelun avulla haettiin siis muutosta alioikeuden ratkaisuun hovioikeudesta. Se tuli tehdä yön ja vuoden kuluttua päivästä, jolloin henkilö sai tiedon tuomiosta. Ylimääräisestä mitättömyyskantelusta säädettiin oikeudenkäymiskaaren 25. luvun 22. pykälässä. Se lakkautettiin Suomessa 1960 ja sen tilalle tuli kantelu. Kantelusta säädettiin oikeudenkäymiskaaren 31. luvun muutoksella (109/1960).
Winn Memorial Library

Kirjasto, etualalla Benjamin Thompsonin patsas.
Winn Memorial Library on Uusromaanista tyyliä edustava rakennus Yhdysvalloissa Massachusettsin osavaltiossa Woburnin kaupungissa. Se luetaan Yhdysvaltojen kansallisiin historiallisiin maamerkkeihin.
Idea kirjastolle syntyi jo vuonna 1789 – itse asiassa jo 17 päivää ennen George Washingtonin valitsemista presidentiksi, jolloin joukko vaikutusvaltaisia asukkaita päätti asettaa osakeannin julkisen kirjaston rakentamiseksi. Rahoitus järjestyi kuitenkin vasta 1850-luvulla, jolloin nahkateollisuudessa omaisuutensa hankkinut Jonathan Bowers Winn antoi kirjaston pesämunaksi 300 dollaria edellytyksellä että kaupunki tukee hanketta samalla summalla. Kirjasto aloitti toiminnan pienessä sivuhuoneessa laajentuen hitaasti. Varsinainen kirjastorakennuksen pystyttäminen tuli mahdolliseksi vasta J.B. Winnin pojan Charlesin perinnöstä.
Pohjapiirros 1877
Rakennuksen arkkitehtina toimi Pariisissa opiskellut Henry Hobson Richardson. Rakennus valmistui 1879. Siinä on perustana basilika. Pinta-ala on 69 aaria ja kartiomainen torni ulottuu lähes 24 metriin. rakentamiseen on käytetty 325 000 tiiltä, Ohion hiekkakiveä, Akronin kaakelia ja Longmeadowin kiveä sekä kalkkikiveä ja sementtiä. Tammipuinen sisustus on huomionarvoinen.
Aiheesta muualla

Kuvia tai muita tiedostoja aiheesta Winn Memorial Library Wikimedia Commonsissa
Weddellinmeri

Etelämanner satelliittikuvassa. Weddellinmeri on kuvan vasemmassa yläkulmassa oleva lahti.
Weddellinmeri
Weddellinmeri on Atlantin valtameren lahti Grahaminmaan itäpuolella Etelämantereen länsirannikolla. Sen pinta-ala on noin 2,8 miljoonaa neliökilometriä. Weddellinmeren pohjukka on lauttajäätä (Ronnen ja Filchnerin lauttajäät); jäähyllyt voivat olla kooltaan jopa 2 500 neliökilometriä.
Weddellinmeri on nimetty englantilaisen tutkimusmatkailija James Weddellin mukaan. Ennen vuotta 1900 meri tunnettiin Yrjö IV:n merenä.
Aiheesta muualla

Kuvia tai muita tiedostoja aiheesta Weddellinmeri Wikimedia Commonsissa